CAA-র প্রাসঙ্গিকতা নিয়ে প্রশ্ন তুললেন অসমের মুখ্যমন্ত্রী!

ওয়েব ডেস্ক : নাগরিকত্ব সংশোধনী আইন-র (CAA) প্রাসঙ্গিকতা নিয়ে এবার প্রশ্ন তুলে দিলেন অসমের মুখ্যমন্ত্রী হিমন্ত বিশ্বশর্মা (Himanta Biswa Sarma)। অসমে নাগরিকত্ব সংশোধনী আইন বা CAA-তে ১২টি আবেদন জমা পড়েছে এবং নাগরিকত্ব পেয়েছেন মাত্র ৩ জন। ধর্মীয় নিপীড়নের শিকার হয়ে পাকিস্তান, বাংলাদেশ এবং আফগানিস্তান থেকে ভারতে আসা অ-মুসলিম শরণার্থীদের নাগরিকত্ব দিতেই আনা হয়েছে সংশোধিত নাগরিকত্ব আইন।

হিমন্ত জানিয়েছেন, CAA-তে অসমে এখনও পর্যন্ত মাত্র তিনজন বিদেশি নাগরিকত্ব পেয়েছেন। অসমের বাসিন্দাদের প্রথম থেকেই আশঙ্কা যে বহু বিদেশি নাগরিক CAA-র ভিত্তিতে ভারতের নাগরিকত্ব পাবেন।

আরও খবর : উপরাষ্ট্রপতি নির্বাচন: শাসক-বিরোধী দুই শিবিরেরই ‘মক পোল’

মুখ্যমন্ত্রী বিশ্ব শর্মা বলেছেন, অসমে ২০-২৫ লক্ষ মানুষ নাগরিকত্ব পাবে বলে ব্যাপক হৈচৈ হয়েছিল। কিন্তু মাত্র ১২টি আবেদনপত্র জমা পড়েছে, আপনারাই ভাবুন সিএএ নিয়ে আলোচনা কতটা প্রাসঙ্গিক।

অসমে (Assam) জমা পড়া মোট ১২টি আবেদনের মধ্যে ন’টি আবেদন এখনও বিবেচনাধীন। কিন্তু বিরোধীদের আশঙ্কা ভিত্তিহীন, তা প্রমাণ করতে গিয়ে হিমন্ত CAA-এর বিশ্বাসযোগ্যতাকেই প্রশ্নের মুখে ফেলেছেন। হিমন্ত এই বিষয়টিকে সেভাবে গুরুত্ব দিতে না চাইলেও, তাঁর বক্তব্য আসলে প্রশ্ন তুলে দিয়েছে CAA-এর প্রাসঙ্গিকতা নিয়েই। তিনি বলেছেন, যদি বেশি আবেদন জমা না পড়ে তাহলে এই প্রক্রিয়া চালানোর প্রয়োজনীয়তা কোথায়? মুখ্যমন্ত্রীর এই কথা নিয়েই প্রশ্ন উঠছে রাজনৈতিক মহলে।

দেখুন অন্য খবর :